Oficialusis leidinys L 108 , 18/04/2001 p. 0001 - 0003



Europos Parlamento ir Tarybos reglamentas (EB) Nr. 685/2001 2001 m. balandžio 4 d. dėl leidimų, gautų pagal Europos bendrijos ir Bulgarijos Respublikos bei Europos bendrijos ir Vengrijos Respublikos susitarimus, nustatančius tam tikras krovinių vežimo keliais ir kombinuoto transporto skatinimo sąlygas, paskirstymo EUROPOS PARLAMENTAS IR EUROPOS SĄJUNGOS TARYBA, atsižvelgdami į Europos bendrijos steigimo sutartį, ypač jos 71 straipsnį, atsižvelgdami į Komisijos pasiūlymą [1], atsižvelgdami į Ekonomikos ir socialinių reikalų komiteto nuomonę [2], atsižvelgdami į Regionų komiteto nuomonę, laikydamiesi Sutarties 251 straipsnyje [3] nustatytos tvarkos, kadangi: (1) 2001 m. kovo 19 d. Tarybos sprendimais 2001/265/EB [4] ir 2001/266/EB [5] Europos bendrija su Bulgarijos Respublika ir Vengrijos Respublika sudarė susitarimus, nustatančius tam tikras krovinių vežimo keliais kombinuoto transporto skatinimo sąlygas. (2) Šiuose susitarimuose numatyta, kad Bendrija iš Bulgarijos ir Vengrijos gaus leidimus kelių tranzitui. (3) Būtina nustatyti Bendrijai skiriamų leidimų paskirstymą ir tvarkymą reglamentuojančias taisykles. (4) Dėl praktinių ir su tvarkymu susijusių priežasčių tuos leidimus valstybėms narėms turėtų perduoti Komisija. (5) Šiuo tikslu turėtų būti nustatytas paskirstymo metodas. Po to valstybės narės joms paskirtus leidimus pagal objektyvius kriterijus turėtų paskirstyti įmonėms. (6) Siekiant užtikrinti, kad leidimai būtų optimaliai panaudoti, visi nepaskirstyti leidimai turėtų būti sugrąžinti Komisijai pakartotiniam paskirstymui. (7) Leidimai turėtų būti skirstomi pagal tokius kriterijus, kuriais būtų visiškai atsižvelgiama į esamus sausumos transporto srautus tarp Graikijos ir kitų valstybių narių, PRIĖMĖ ŠĮ REGLAMENTĄ: 1 straipsnis Šiuo reglamentu nustatomos taisyklės dėl Bendrijai suteiktų leidimų paskirstymo valstybėms narėms pagal Europos bendrijos ir Bulgarijos Respublikos bei Europos bendrijos ir Vengrijos Respublikos susitarimus, nustatančius tam tikras krovinių vežimo keliais ir kombinuoto transporto skatinimo sąlygas (toliau - "susitarimai") 6 straipsnio 2 dalį. 2 straipsnis 1. Komisija leidimus paskirsto pagal 2, 3 ir 4 dalis. 2. Leidimai valstybėms narėms paskirstomi pagal priedą. Komisija, atsižvelgdama į patirtį, ir visų pirma į eismo srautų pokyčius, tam tikrais atvejais ir ne anksčiau kaip po trejų metų nuo šio reglamento įsigaliojimo, Tarybai pateikia pasiūlymą dėl sprendimo iš dalies pakeisti leidimų paskirstymo valstybėms narėms tvarką. 3. Leidimai kiekvieniems metams paskirstomi iki ankstesnių metų spalio 15 d. 4. Pirmaisiais bet kurio iš susitarimų įgyvendinimo metais skiriamų leidimų skaičius pro rata keičiamas, jeigu toks susitarimas įsigaliojo vėliau nei tų metų sausio 1 d. 3 straipsnis Valstybės narės leidimus jų teritorijoje įsisteigusioms įmonėms paskirsto pagal objektyvius ir nediskriminacinius kriterijus. 4 straipsnis Iki kiekvienų metų rugsėjo 15 d. valstybių narių kompetentingos institucijos Komisijai sugrąžina tuos leidimus, kurie, atsižvelgiant į turimus duomenis ir apskaičiavimus, tikriausiai nebus panaudoti iki tų metų pabaigos. Komisija tuos sugrąžintus leidimus paskirsto atsižvelgdama į priede pateiktą paskirstymo būdą ir valstybių narių prašymą dėl papildomų leidimų. 5 straipsnis Šis reglamentas įsigalioja kitą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Liuksemburge, 2001 m. balandžio 4 d. Europos Parlamento vardu Pirmininkas N. Fontaine Tarybos vardu Pirmininkas B. Rosengren [1] OL C 89, 2000 3 28, p. 33. [2] OL C 168, 2000 6 16, p. 13. [3] 2000 m. spalio 25 d. Europos Parlamento nuomonė (dar nepaskelbta Oficialiajame leidinyje) ir 2001 m. kovo 19 d. Tarybos sprendimas. [4] OL L 108, 2001 4 18, p. 4. [5] OL L 108, 2001 4 18, p. 27. -------------------------------------------------- PRIEDAS Valstybė narė | Leidimai naudotini: | Bulgarijoje | Vengrijoje | Belgija | 103 | 103 | Danija | 110 | 110 | Vokietija | 134 | 133 | Graikija | 11468 | 10974 | Ispanija | 100 | 100 | Prancūzija | 102 | 102 | Airija | 100 | 100 | Italija | 102 | 102 | Liuksemburgas | 100 | 100 | Nyderlandai | 150 | 147 | Austrija | 119 | 118 | Portugalija | 100 | 100 | Suomija | 102 | 102 | Švedija | 107 | 106 | Jungtinė Karalystė | 103 | 103 | Iš viso | 13000 | 12500 | --------------------------------------------------